
	Ribiška zveza Slovenije
	telefon:
	01 256 12 94

	
	Tržaška cesta 134
	telefaks:
	01 256 12 95

	
	1000    Ljubljana
	e- naslov:
	tajnistvo.rzs@ribiska-zveza.si


Z A P I S N I K
12. seje upravnega odbora Ribiške zveze Slovenije
Seja je potekala 12. marca 2019 ob 16.00 uri v prostorih ZZRS, Sp. Gameljne 61a, 1211 Ljubljana Šmartno.

	Prisotni:
	

	- člani UO RZS:
	predsednik dr. Miroslav ŽABERL, člani: Igor KLOBOVES, Marko LIPOVŽ, Zoran MARKO, Peter SOLAR, Branko ZELIČ in Branko NOVAK, Djordje VUČKOVIĆ. 

	-  nadzorni odbor:
	Drago ŠKERGET.

	-  strokovna služba RZS:
	Igor MILIČIĆ, Ivica SUSMAN.

	-  vabljeni: 
	/

	Opravičili odsotnost:
	

	-  člani UO RZS:
	Aleš MEZEK, Bojan JAVORNIK



Sejo je vodil predsednik Miroslav Žaberl. Od desetih je bilo prisotnih 8 članov UO; seja je bila sklepčna. 

Predlagan je bil sledeči dnevni red:
1. Pregled zapisnikov 11. seje UO RZS.  
2. Pregled zapisnikov komisij: 
2.1. zapisnik 2. seje URS,
2.2. zapisnik 3. seje KPR.
3. Osnutek poročila o delu RZS v letu 2018.
4. Finančno poročilo RZS za leto 2018 in obravnava plana za leto 2019.
5. Poročilo Nadzornega odbora RZS za leto 2018.
6. Določitev obsega sredstev za plače delavcev RZS iz naslova delovne uspešnosti za l. 2019.
7. Poročilo inventurne komisije za leto 2018.
8. Obravnava predlogov priznanj v pristojnosti UO RZS.
9. Razno:
· sejem lov in ribolov G. Radgona 12.-14. april 2019,
· ponudba: filmski portret dr. Toma Korošca.

Dnevni red je bil sprejet soglasno. 

AD 1
Pregled zapisnikov 11. seje UO RZS.
Zapisnik so člani dobili v pisni obliki. Pripomb nanj ni bilo. V urejanju ostajata sklepa 5 in 9. Sklep 5 se  navezuje na spremembo tekmovalnega pravilnika na področju invalidov, sklep 9 pa na poslovnik skupščine. Iz 10. seje pa je v urejanju sklep 3, ki se navezuje na nove prostore. Predsednik predlaga, da to točko na skupščino ne uvrstijo, saj tudi na LZS še ne vedo, kako bo projekt potekal. Prav tako je v urejanju sklep 4 za pripravo uredniške politike in sklep 7, ki je vezan na realizacijo nalog delovne skupine uredniškega odbora. 
Sprejet je bil:
Sklep 1: Prisotni člani UO RZS potrjuje zapisnik 11. seje UO RZS. 

AD 2
Pregled zapisnikov komisij 
· zapisnik 2. seje URS
Zapisnik so člani prejeli v pisni obliki. P. Solarja je zanimalo, ali člani starega uredniškega odbora res niso bili obveščeni, da so razrešeni. I. Kloboves odgovarja, da so bili obveščeni po elektronski pošti ter nato še ustno, razen enega ki se ni odzval. Izpostavil je obravnavano problematiko obsega dela in odgovornosti odgovornega urednika. Delovna skupina bo po končani analizi podala poročilo s predlogi organizacijskih, finančnih in kadrovskih ukrepov za področje izdajanja glasila. Uredniška politika se pripravi naknadno. Lipovž je izrazil pričakovanje, da bi bilo to podano že na tej seji. 
· zapisnik 3. seje KPR 
Zapisnik so člani prejeli v pisni obliki. Komisija ugotavlja, da je zelo neuravnoteženo število predlaganih podelitev priznanj po posameznih ribiških družinah. 
Po razpravi je bil sprejet:
Sklep 2: UO potrjuje zapisnike naslednjih delovnih teles: URS z dat. 20. 2., KPR  z dat. 5. 3. 
Sklep 3: Sekretar RZS navedene zapisnike pošlje v objavi na spletni strani RZS.

AD 3
Osnutek poročila o delu RZS v letu 2018. 
Predsednik RZS bi tukaj dodal še predlog dnevnega reda 2. skupščine. 
Osnutek poročila so člani dobili v pisni obliki. P. Solar opozori na poročilo o opravljenem delu, ki ga je pravna komisija pripravila in bi ga bilo smiselno vkomponirati v omenjeno poročilo. Prav bi bilo tudi, da se v poročilu zahvalimo tudi donatorjem.
Predlog dnevnega reda za skupščino je enak kot prejšnja leta, možnost selitve se na dnevni red ne bo uvrstila, na to temo se bo podala zgolj informacija pri realizaciji sklepov prejšnje skupščine. Predsednik NO poudari, da strokovna služba RZS vsem RD posreduje točna opozorila iz statuta glede glasovanja, pooblastil in  pravil razprave. 

Upravni odbor je sprejel naslednje sklepe: 
Sklep 4: UO potrjuje osnutek poročila o delu RZS v letu 2018 s pripombami z razprave. 
Sklep 5: UO potrjuje predlagani dnevni red za 2. skupščino 28.3.2019. 

AD 4
Finančno poročilo RZS za leto 2018 in obravnava plana za leto 2019
Finančno poročilo so člani dobili v pisni obliki. Računovodkinja I. Susman poroča, da je bilo leto pozitivno, terjatev je malo. Njen pomislek gre potrjevanju planov za naslednje leto, ki jih je tako zgodaj nerealno pripravljati. Predlaga, da skupščina potrjuje samo višino članarine, plan pa potem upravni odbor. Predsednik predlaga, da se na skupščini poda takšna in formacija. P. Solar predlaga, da se plani potrjujejo za tekoče, ne za naslednje leto. M. Lipovža zanima, zakaj so stroški dela višji. Računovodkinja odgovarja, da so v rezervacijo sredstev vključene morebitne odpravnine. 

Po krajši razpravi so člani UO sprejeli
Sklep 6 : UO se je seznanil  s finančnim poročilom RZS za leto 2018 in ga potrjuje. 
Sklep 7: UO  se je seznanil  s finančnim načrtom RZS za leto 2019 in ga potrjuje.

AD 5
Poročilo Nadzornega odbora RZS za leto 2018.
Poročilo so člani prejeli. Pripomb nanj ni bilo. 
Po krajši razpravi so člani UO sprejeli

Slep 8: UO potrjuje poročilo NO RZS za leto 2018. 

AD 6
Določitev obsega sredstev za plače delavcev RZS iz naslova delovne uspešnosti za l. 2019
Skupen obseg sredstev za plačilo delovne uspešnosti znaša največ do 5 % letnih sredstev za osnovne plače delavcev. Toliko tudi predsednik predlaga UO. 

Po krajši razpravi so člani UO sprejeli

Sklep 9: UO se je določil skupni obseg sredstev za plačilo delovne uspešnosti v višini 5 % letnih 	sredstev za osnovne plače delavcev strokovne službe RZS.

AD 7
Poročilo inventurne komisije za leto 2018.
Zapisnik je pripravil sekretar RZS. D. Škergeta zanima, kaj se razume kot »odpis«, ker izraza odpis in uničenje ne pomenita enako. Člani predlagajo, da se namesto izraza odpis uporabi uničenje. Predsednik RZS predlaga, da se na skupščini ribiškim družinam podari slovarje. 

Po razpravi so člani sprejeli
Sklep 10: UO potrjuje poročilo inventurne komisije za leto 2018.

AD 8
Obravnava predlogov priznanj v pristojnosti UO RZS. 

· Koroška RD  
 v pristojnosti UO RZS:
· plaketa RZS:			Franc LOČNIKAR;
· plaketa Ivana Franketa:			Jože SKAZA;
· jubilejna listina RD: 			/.	

· RD Straža Sava 
 v pristojnosti UO RZS:
· plaketa RZS:			Franc KRAJNC, Ciril ZRNEC;
· plaketa Ivana Franketa:			/;
· jubilejna listina RD: 			/.	

· Ribiška družina  Radgona 
 v pristojnosti UO RZS:
· plaketa RZS:			/;
· plaketa Ivana Franketa:			/;
· jubilejna listina RD: 			60 letnica RD.	

· Ribiška družina  Visoko 
v pristojnosti UO RZS:
· plaketa RZS:			Janez DEMŠAR, Vlado POTRČ, Marjan ŠIFRAR;
· plaketa Ivana Franketa:			/;
jubilejna listina RD: 		             60 letnica RD.	

Po razpravi so člani sprejeli
Sklep 11: Člani UO potrjujejo predlog za podelitev plakete RZS F. LOČNIKARJU, F. KRAJNCU, C. 	    ZRNECU, J. DEMŠARJU, V. POTRČU, M. ŠIFRARJU. 
Sklep 12: Člani UO potrjujejo predlog za podelitev plakete Ivana Franketa J. SKAZI. 
Sklep 13: Člani UO potrjujejo predlog za podelitev jubilejnih listin ribiškima družinama Radgona 	    in Visoko.
AD 9
Razno:
· sejem lov in ribolov G. Radgona 12.-14. april 2019
Predsednik poroča, da so ga ponovno kontaktirali s sejma in RZS povabili k sodelovanju. Izdelali so že propagandno gradivo, v katerem je tudi ribolov. RZS bo sodelovala pod pogojem, da bodo finančna sredstva minimalna. Za sodelovanje na sejmu bi predlagali ribiške družine, ki delujejo v bližini sejma. 
· ponudba: filmski portret dr. Toma Korošca
Ponudbo so člani dobili v pisni obliki. Glede na to, da je ribištvo velik del Koroščevega življenja, prosijo RZS za finančna sredstva. Predsednik RZS predlaga, da se jim podeli 500 EUR. 
· P. Solarja zanima, ali je RZS podala pripombe ZZRS na temo vodnih povračil. Predsednik odgovarja, da je bilo na temo že veliko narejenega. Žalosti pa dejstvo, da je ZZRS v fazi, ko je Direkcija za vode preverjala strokovne podlage za izračun vodnega povračila, podal dvoumno mnenje.  Zadevo je predsednik sprožil na svetu zavoda, kjer so se dogovorili, da bodo pripravili in zastopali novo mnenje, ki so ga tudi že poslali v usklajevanje na RZS. 
· B. Novak prosi za zapiske prejšnje fin. gosp. komisije, da lahko skliče sestanek komisije. Zanima ga še, ali naj še iščejo nove prostore. Sam si je ogledal ZRD Ljubljana, ki so tudi zainteresirane, da bi RZS imela tam svoje prostore. Zavzeti je potrebno stališče, če najemamo prostore, moramo tudi stare dati v najem oz če nove kupimo, moramo stare prodati. 
· [bookmark: _GoBack]B. Zelič člane obvesti, da bodo v mesecu maju ustanovili novo zvezo ribiških družin od Brežic do Litije. K ZRD Zasavje naj bi pristopile še RD Brežice, Brestanica-Krško in Sevnica. Dogovori so končani, temeljni ustanovni akti tudi. 

Sklep 14: UO potrjuje sodelovanje RZS na sejmu Lov in ribolov v Gornji Radgoni.
Sklep 15: UO potrjuje donacijo 500 EUR pod pogojem, da imamo dostop do promocijskega 	        materiala in pravice do objave na spletni strani.

Vsi sklepi so bili sprejeti soglasno. Seja je bila končana ob 18.30.

	
zapisala:
	

	Nuška BOŽIČNIK
	

	

	

	verificiral:
	predsednik RZS:

	mag. Igor MILIČIĆ
	dr. Miroslav ŽABERL




Prejmejo:
· člani UO RZS,
· ob zadolžitvah navedeni člani,
· delavci strokovne službe RZS,

Po verifikaciji na seji UO prejmejo še:
· člani nadzornega odbora RZS,
· predsedniki drugih organov RZS in predsedniki delovnih teles UO RZS,
· vabljeni gostje,
· RD, ki uporabljajo e- pošto,
· arhiv RZS.

Opombi:	Po verifikaciji na seji UO sekretar RZS objavi ta zapisnik na spletnih straneh RZS.
Zvočni zapis poteka seje je v arhivu RZS. Hranimo ga dve leti.

